****

**ประกาศองค์การบริหารส่วนตำบลทอนหงส์**

# **เรื่อง รับสมัครสอบคัดเลือกบุคคล เพื่อสรรหาและเลือกสรรบุคคลเป็นพนักงานจ้างตามภารกิจ**

**ขององค์การบริหารส่วนตำบลทอนหงส์**

---------------------------------------

ด้วย องค์การบริหารส่วนตำบลทอนหงส์ อำเภอพรหมคีรี จังหวัดนครศรีธรรมราช จะดำเนินการรับสมัครสอบคัดเลือกบุคคลเป็นพนักงานจ้างตามภารกิจขององค์การบริหารส่วนตำบลทอนหงส์ ตามประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์เกี่ยวกับพนักงานจ้าง หมวด 4 ข้อ 18 , 19 ลงวันที่ 26 กรกฎาคม 2547 จึงประกาศรับสมัครสอบคัดเลือกบุคคลเป็นพนักงานจ้าง โดยมีรายละเอียดดังนี้

1. **ตำแหน่งที่รับสมัครคัดเลือก**

**พนักงานจ้างตามภารกิจ**

ตำแหน่ง ผู้ช่วยครูผู้ดูแลเด็ก (ประเภทผู้มีทักษะ) จำนวน 1 อัตรา

**2. คุณสมบัติของผู้มีสิทธิสมัครคัดเลือก**

ผู้สมัครต้องมีคุณสมบัติและไม่มีลักษณะต้องห้าม ดังต่อไปนี้

1. มีสัญชาติไทย
2. มีอายุไม่ต่ำกว่าสิบแปดปีบริบูรณ์ และไม่เกินหกสิบปี
3. ไม่เป็นบุคคลล้มละลาย
4. ไม่เป็นผู้มีกายทุพพลภาพจนไม่สามารถปฏิบัติหน้าที่ได้ไร้ความสามารถหรือจิตฟั่นเฟือนไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้น สำหรับพนักงานส่วนตำบล
5. โรคเรื้อนในระยะติดต่อหรือในระยะที่ปรากฏอาการเป็นที่รังเกียจ

แก่สังคม

1. วัณโรคในระยะอันตราย
2. โรคเท้าช้างในระยะที่ปรากฏอาการเป็นที่รังเกียจแก่สังคม
3. โรคติดยาเสพติดให้โทษ
4. โรคพิษสุราเรื้อรัง
5. ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรคการเมือง
6. ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่นสมาชิกสภาท้องถิ่น

(7) ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุก เพราะกระทำ

ความผิดทางอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ

(8) ไม่เป็นผู้เคยถูกลงโทษให้ออก ปลดออก หรือไล่ออกจากรัฐวิสาหกิจ หรือ

หน่วยงานอื่นของรัฐ

/(9) ผู้ที่ได้รับ...

-2-

1. ผู้ที่ได้รับการจ้างจะต้องไม่เป็นข้าราชการหรือลูกจ้างของส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่น

**3. ลักษณะงานที่ปฏิบัติ คุณสมบัติเฉพาะตำแหน่ง ค่าตอบแทนและระยะเวลาการจ้าง**

**ผู้ช่วยครูผู้ดูแลเด็ก (ประเภทผู้มีทักษะ)**

กำหนดลักษณะงานและคุณสมบัติเฉพาะสำหรับตำแหน่งโดยใช้ทักษะเฉพาะบุคคล เป็นผู้มีความรู้ ความสามารถ และทักษะในงานที่จะปฏิบัติไม่ต่ำกว่า 5 ปี โดยมีหนังสือรับรองการทำงานจากนายจ้างหรือหน่วยงาน

**หน้าที่ความรับผิดชอบ**

ปฏิบัติหน้าที่เกี่ยวกับการจัดประสบการณ์เรียนรู้ การส่งเสริมการเรียนรู้พัฒนาผู้เรียน ปฏิบัติงานวิชาการของศูนย์พัฒนาเด็กเล็ก อบรมเลี้ยงดูเด็กเล็ก เด็กอนุบาลและปฐมวัย โดยจะต้องผ่านการเตรียมความพร้อมและพัฒนาอย่างเข้มก่อนแต่งตั้งให้ดำรงตำแหน่ง ให้มีความพร้อมทั้งด้านร่างกาย อารมณ์จิตใจ สังคมและสติปัญญาตามหลักสูตรการศึกษาปฐมวัย ปฏิบัติในศูนย์พัฒนาเด็กเล็กให้เป็นไปตามมาตรฐานที่เกี่ยวข้องและปฏิบัติงานอื่นที่ไดรับมอบหมายจากผู้บังคับบัญชา

**ลักษณะงานที่ปฏิบัติ**

1. ปฏิบัติงานเกี่ยวกับการจัดประสบการณ์เรียนรู้ และส่งเสริมการเรียนรู้ของผู้เรียนด้วยวิธีการที่หลากหลายโดยเน้นผู้เรียนเป็นสำคัญ

2. จัดอบรมสั่งสอนและจัดกิจกรรมเพื่อพัฒนาผู้เรียนให้มีคุณลักษณะที่พึงประสงค์ และคุณลักษณะตามวัย

3. ปฏิบัติงานวิชาการของศูนย์พัฒนาเด็กเล็ก

4. ปฏิบัติงานเกี่ยวกับการจัดการระบบการดูแลช่วยเหลือผู้เรียน

5.ปฏิบัติงานความร่วมมือกับเครือข่ายการพัฒนาเด็กปฐมวัย

**ค่าตอบแทน**

ได้รับค่าตอบแทน จำนวน 9,400.- บาท / เดือน

ค่าครองชีพ จำนวน 1,500.- บาท / เดือน

รวม อัตราค่าตอบแทน + ค่าครองชีพ จำนวน 10,900.- บาท / เดือน

**ระยะเวลาการจ้าง**

พนักงานจ้างตามภารกิจ ไม่เกินคราวละ 4 ปี (ตามปีงบประมาณ)

**4. วัน เวลา และสถานที่รับสมัครและประกาศรายชื่อผู้มีสิทธิสอบ**

4.1 ให้ผู้สมัครยื่นใบสมัครด้วยตนเองต่อเจ้าหน้าที่รับสมัคร ได้ที่สำนักงานปลัด องค์การบริหารส่วนตำบลทอนหงส์ อำเภอพรหมคีรี จังหวัดนครศรีธรรมราช ตั้งแต่วันที่ 2 – 13 ตุลาคม 2557 ในวันและเวลาราชการ (ตั้งแต่ 08.30 น. – 16.00 น. เว้นวันหยุดราชการ)

4.2 ประกาศรายชื่อผู้มีสิทธิ์สอบคัดเลือก ในวันที่ 14 ตุลาคม 2557 ณ องค์การบริหารส่วนตำบลทอนหงส์ โทร.0-7539-4161 www.tonhong.go.th

/5.เอกสาร...

-3-

**5. เอกสารและหลักฐานที่ใช้ในการการรับสมัคร**

ผู้สมัครจะต้องยื่นใบสมัครด้วยตนเอง โดยกรอกรายละเอียดในใบสมัครให้ถูกต้องและครบถ้วน พร้อมทั้งนำเอกสารฉบับจริง และสำเนารับรองความถูกต้อง อย่างละ 1 ชุด ดังนี้

5.1 สำเนาบัตรประจำตัวประชาชน จำนวน 1 ฉบับ พร้อมรับรองสำเนา

(ถ่ายด้านหน้าและด้านหลังของบัตรในใบเดียวกัน)

5.2 สำเนาทะเบียนบ้าน จำนวน 1 ฉบับ พร้อมรับรองสำเนา

5.3 ใบรับรองแพทย์ปริญญา ซึ่งแสดงว่าไม่เป็นโรคที่ต้องห้ามตามประกาศที่คณะกรรมการกลางพนักงานส่วนตำบลกำหนด ซึ่งออกให้ไม่เกิน 1 เดือน นับแต่วันที่ตรวจร่างกาย

จำนวน 1 ฉบับ

5.4 สำเนาหลักฐานวุฒิการศึกษาที่แสดงว่าเป็น ผู้มีคุณสมบัติตรงตามคุณสมบัติเฉพาะตำแหน่ง สำหรับตำแหน่งที่สมัคร (ฉบับภาษาไทย) จำนวน 1 ฉบับ พร้อมรับรองสำเนา โดยต้องเป็นผู้สำเร็จการศึกษาและได้รับอนุมัติจากผู้มีอำนาจภายในวันปิดรับสมัครฯ

5.5 รูปถ่ายหน้าตรงไม่สวมหมวกและแว่นตาดำ ขนาด 1 นิ้ว จำนวน 3 รูป ถ่ายมาแล้วไม่เกิน 6 เดือน ให้ผู้สมัครลงนามรับรองหลังรูปด้วย

5.6 หนังสือรับรองการปฏิบัติงาน ประสบการณ์ผ่านงานการดูแลเด็กเล็ก อนุบาลและปฐมวัย ไม่ต่ำกว่า 5 ปี จากนายจ้างหน่วยงานภาครัฐหรือเอกชน

5.7 สำเนาหลักฐานอื่น ๆ (ถ้ามี) เช่น ใบเปลี่ยนชื่อตัว – สกุล, ทะเบียนสมรส

สำหรับการรับสมัครในครั้งนี้ ให้ผู้สมัครตรวจสอบและรับรองตนเองว่าเป็นผู้มีคุณสมบัติทั่วไปและคุณสมบัติเฉพาะสำหรับตำแหน่งตรงตามประกาศรับสมัคร หากภายหลังปรากฏว่าผู้สมัครรายใด มีคุณสมบัติดังกล่าวไม่ครบถ้วน องค์การบริหารส่วนตำบลทอนหงส์ จะถือว่าเป็นผู้ขาดคุณสมบัติในการสมัครสอบ และไม่มีสิทธิได้รับการจ้างให้ดำรงตำแหน่งใด ๆ

**6. ค่าธรรมเนียมการสมัคร**

ผู้สมัคร ประเภทพนักงานจ้างตามภารกิจ จะต้องเสียค่าธรรมเนียมการสมัคร ตำแหน่งละ 100 บาท

**7. วิธีการสอบคัดเลือก**

วิธีการสอบคัดเลือกจะแบ่งออกเป็น 2 ภาค ดังนี้

7.1 ทดสอบความรู้ความสามารถทั่วไปและความรู้ความสามารถเฉพาะตำแหน่ง (คะแนนเต็ม 100 คะแนน) โดยวิธีสอบข้อเขียน รายละเอียดเกี่ยวกับการสอบดังนี้

**ภาค ก ความรู้ความสามารถทั่วไป (คะแนนเต็ม 50 คะแนน)**

7.1.1 รัฐธรรมนูญแห่งราชอาณาจักรไทย พ.ศ.2550

7.1.2 พระราชบัญญัติสภาตำบลและองค์การบริหารส่วนตำบล พ.ศ2537

7.1.3 พระราชบัญญัติกำหนดแผนและขั้นตอนการกระจายอำนาจให้องค์กรปกครองส่วนท้องถิ่น พ.ศ.2542

7.1.4 การใช้ภาษาและหลักเหตุผล

7.1.5 ความรู้ทั่วไปเกี่ยวกับเศรษฐกิจ สังคมและการเมือง

/ภาค ข...

-4-

**ภาค ข ความรู้ความสามารถเฉพาะตำแหน่ง (คะแนนเต็ม 50 คะแนน)**

7.1.6 พระราชบัญญัติการศึกษาแห่งชาติ พ.ศ.2542

7.1.7 มาตรฐานการดำเนินงานของศูนย์พัฒนาเด็กเล็กขององค์กรปกครองส่วนท้องถิ่น ปี 2553

7.1.8 ระเบียบสำนักนายกรัฐมนตรีว่าด้วยงานสารบรรณ พ.ศ.2526

7.2 ทดสอบความเหมาะสมกับตำแหน่ง (คะแนนเต็ม 100 คะแนน) โดยวิธีการสัมภาษณ์

**8. เกณฑ์การตัดสิน**

8.1 ผู้สอบแข่งขันจะต้องมีผลคะแนนทดสอบความสามารถทั่วไป (ข้อเขียน) ตามข้อ 7.1 ไม่ต่ำกว่าร้อยละ 60 จึงจะมีสิทธิ์เข้ารับการทดสอบความเหมาะสมกับตำแหน่ง (สัมภาษณ์)

8.2 ผู้ที่ผ่านการคัดเลือกจะต้องมีผลคะแนนทดสอบความรู้ความสามารถทั่วไป (ข้อเขียน) และคะแนนทดสอบความเหมาะสมกับตำแหน่ง (สัมภาษณ์) รวมกันไม่ต่ำกว่าร้อยละ 60

8.3 กรณีที่ผลคะแนนทดสอบความรู้ความสามารถทั่วไป (ข้อเขียน) ไม่มีผู้สอบแข่งขันที่ผ่านเกณฑ์ร้อยละ 60 คณะกรรมการดำเนินการสรรหาและเลือกสรรบุคคลเป็นพนักงานจ้าง อาจพิจารณาปรับเกณฑ์การตัดสินผู้ผ่านการประเมินหรือดำเนินการอื่นใดตามความเหมาะสม

**9.** **กำหนดวัน เวลา และสถานที่สอบคัดเลือก**

คณะกรรมการฯ จะทำการดำเนินการสอบคัดเลือก ณ องค์การบริหารส่วนตำบลทอนหงส์ อำเภอพรหมคีรี จังหวัดนครศรีธรรมราช ตามรายละเอียด ดังนี้

|  |  |  |
| --- | --- | --- |
| **วันที่** | **เวลา** | **การทดสอบ** |
| 15 ตุลาคม 2557 | 09.00 น. เป็นต้นไป | ทดสอบภาคความรู้ความสามารถทั่วไปและความรู้ความสามารถเฉพาะตำแหน่ง (ข้อเขียน) |
| 16 ตุลาคม 2557 | 09.00 น. เป็นต้นไป | ประกาศรายชื่อผู้มีสิทธิ์เข้ารับการทดสอบภาคความเหมาะสมกับตำแหน่ง (สัมภาษณ์) ซึ่งต้องผ่านข้อเขียน ไม่ต่ำกว่าร้อยละ 60 |
| 17 ตุลาคม 2557 | 09.00 น. เป็นต้นไป | ทดสอบภาคเหมาะสมกับตำแหน่ง (สัมภาษณ์) |

**หมายเหตุ สิ่งที่ต้องเตรียมในการสัมภาษณ์ ตำแหน่ง ผู้ช่วยครูผู้ดูแลเด็ก คือ**

1. ตัวอย่างนวัตกรรมทางการศึกษา (สื่อการเรียนการสอน) อย่างน้อย 1 ชิ้น พร้อมปฏิบัติการสอน

/10. หลักเกณฑ์...

-5-

**10. หลักเกณฑ์และวิธีการคัดเลือก**

องค์การบริหารส่วนตำบลทอนหงส์ จะประกาศบัญชีรายชื่อผู้ผ่านการเลือกสรร ในวันที่ 20 ตุลาคม 2557 โดยเรียงตามลำดับที่จากผู้ได้คะแนนรวมสูงสุดลงมาตามลำดับ กรณีที่มีผู้ได้คะแนนรวมเท่ากัน ให้ผู้ได้คะแนนความเหมาะสมกับตำแหน่ง มากกว่าเป็นผู้อยู่ในลำดับที่สูงกว่า ถ้าได้คะแนนความเหมาะสมกับตำแหน่งเท่ากันให้ผู้ได้รับเลขประจำตัวเข้ารับการเลือกสรรก่อนเป็นผู้อยู่ในลำดับที่สูงกว่า

**11. การขึ้นบัญชีและการยกเลิกบัญชี**

11.1 องค์การบริหารส่วนตำบลทอนหงส์ จะขึ้นบัญชีผู้ผ่านการเลือกสรรไว้เป็นเวลา 1 ปี นับแต่วัน ที่ได้มีการจ้างในตำแหน่งที่ว่างแล้ว และผู้ผ่านการเลือกสรรจะถูกยกเลิกจากการขึ้นบัญชีเมื่อมีกรณีใดกรณีหนึ่งดังนี้

(1) มีการประกาศขึ้นบัญชีใหม่

(2) ผู้นั้นขอสละสิทธิ์ในการจ้างให้ดำรงตำแหน่งที่ผ่านการเลือกสรร

(3) เมื่อคณะกรรมการพนักงานส่วนตำบลจังหวัดนครศรีธรรมราช มีมติในเรื่องดังกล่าวเป็นอย่างอื่น

11.2 กรณีมีข้อสงสัย ให้ถือคำวินิจฉัยของคณะกรรมการพนักงานส่วนตำบลจังหวัดนครศรีธรรมราช เป็นที่สุด

**12. การจ้าง**

องค์การบริหารส่วนตำบลทอนหงส์ จะดำเนินการจ้างตามลำดับที่ในประกาศบัญชีรายชื่อผู้ผ่านการเลือกสรร เมื่อได้รับความเห็นชอบจากคณะกรรมการพนักงานส่วนตำบลจังหวัดนครศรีธรรมราช

จึงประกาศมาให้ทราบโดยทั่วกัน

ประกาศ ณ วันที่ 24 เดือน กันยายน พ.ศ. 2557

(นายสันติ ศรีเมือง)

นายกองค์การบริหารส่วนตำบลทอนหงส์